ຜູ້ຂຽນຂ່າວ ທີ່ບໍ່ເຫັນພ້ອມທາງສາສະໜາ ຖືກຟັນຈົນຕາຍ ຢູ່ໃນເຮືອນ
ທ່ານ Niloy Chakrabarti ອາຍຸ​ສີ່​ສິບ​ປີ ​ທີ່​ຮູ້ກັນດີ​ວ່າ ​ມີ​ທັດສະນະ​ ບໍ່​ເຊື່ອ​ໃນສາສະໜານັ້ນ ​ໄດ້​ຖືກ​ສັງ​ຫານ ​ຈາກຜູ້ຊາຍຫົກຄົນ ທີ່​ເຮືອນຂອງ​ລາວ.
ພວກອັນທະພານກຸ່ມນຶ່ງ ທີ່ມີຜູ້ຊາຍປະມານຫົກຄົນ ພ້ອມດ້ວຍ ພ້າອີ່ໂຕ້ ແລະຂວານ ໄດ້ຟັນຜູ້ຂຽນຂ່າວທາງອິນເຕີແນັດເຖິງ ຕາຍຢູ່ໃນບັງກລາແດັດ ໃນວັນສຸກວານນີ້ ທີ່ເຮັດໃຫ້ຜູ້ກ່ຽວກາຍ ເປັນຄົນທີສີ່ ໃນການສັງຫານນັກຂຽນ ທີ່ບໍ່ເຫັນດີດ້ານສາສະໜາ ໃນປະເທດເອເຊຍໃຕ້ດັ່ງກ່າວ ນັບແຕ່ຕົ້ນປີນີ້ມາ ທ່ານ Niloy Chakrabarti ອາຍຸສີ່ສິບປີ ທີ່ຮູ້ກັນດີວ່າມີທັດສະນະ ບໍ່ເຊື່ອສາສະ ໜານັ້ນ ໄດ້ຖືກສັງຫານ ຢູ່ເຮືອນຂອງລາວ ປະມານ ຕອນທ່ຽງ ຢູ່ຄູ້ມ Goran ໃນນະຄອນຫຼວງ Dhakar ທ່ານ Imran H Sarker ຊຶ່ງເປັນຜູ້ນຳໃນການຂຽນຂ່າວ ແລະນັກ ເຄື່ອນໄຫວ ທາງອິນເຕີແນັດ ຢູ່ປະເທດບັງກລາແດັດ ໄດ້ກ່າວໃນການໃຫ້ການສຳພາດວ່າ “ພວກຜູ້ຊາຍຈຸນີ້ ພາກັນເຂົ້າໄປໃນເຮືອນຂອງ ທ່ານ Niloy ຊຸກເມຍຂອງລາວອອກ ແລະເພື່ອນຄົນໜຶ່ງ ແລະຟັນລາວຈົນຕາຍ ໃນຕົ້ນປີນີ້ ເຂົາເຈົ້າໄດ້ສັງ ຫານຜູ້ຂຽນຂ່າວທີ່ບໍ່ເຫັນພ້ອມທາງສາສະໜາ ໃນອິນເຕີແນັດສາມຄົນຢູ່ຖະໜົນ ບັດນີ້ ເຂົາເຈົ້າໄດ້ຂ້າຜູ້ຂຽນຂ່າວອີກໜຶ່ງຄົນ ໂດຍເຂົ້າໄປໃນເຮືອນຂອງລາວ ໃນໂຈມຕີຢ່າງທ້າທາຍ ” ຕຳຫລວດ ໃນນະຄອນ Dhakar ໄດ້ກ່າວຕໍ່ບັນດານັກຂ່າວວ່າ ພວກຜູ້ຮ້າຍຕັດຄໍ ທ່ານ Niloy ເກືອບຂາດ ເພື່ອໃຫ້ເປັນທີ່ແນ່ນອນວ່າຜູ້ກ່ຽວຕາຍແທ້ ຫລາຍຊົ່ວໂມງຕໍ່ມາ ອົງການຂ່າວຕ່າງໆໄດ້ຮັບ ການອ້າງເອົາຄວາມຮັບຜິດ ຊອບກ່ຽວກັບ ການສັງຫານ ຈາກກຸ່ມນຶ່ງທີ່ອ້າງວ່າ ເປັນສາຂາດນຶ່ງໃນບັງກລາແດັດ ຂອງກຸ່ມ al-Qaida ຢູ່ທີ່ອະນຸທະວີບອິນເດຍ ທ່ານ Mustafizur Rahman ເຈົ້າໜ້າທີ່ຮັບຜິດຊອບ ຂອງປ້ອມຕຳຫລວດ ຢູ່ຄຸ້ມ Khilgaon ຂອງນະຄອນຫຼວງ Dhakar ກ່າວວ່າ ຜູ້ຮ້າຍໄດ້ລໍ້ເຂົ້າໄປໃນເຮືອນຂອງທ່ານ Niloy